text: Itiya, mafolaw a tayni ko tamdaw, ira ko pisamsam no Taloko ato Iwatan a finacadan a milili’el/militangal a mari’ang ato misamsam to fafahiyan. Mi`adop ko fataan, mipatireng cangra to kasa’sa’an to taloan i Congawan, ira ko tolo ato spat romi’ad ta minokay, orasaka, maala ko pinapina a mihcaan, sa’aloman sa ko mafolaway a taynian, itini i Congawan ko kahiceraan. Itiya, ’alomanto ko tamdaw, awaayto ko paloma’an, saka maliwasak ko tamdaw mikilim to sra to paloma’an ato kaliomahan. Itiya masaniyaro’to ko Cingaroan.